CELEX: 32006D0731
Language: et
Date: 2006-10-27 00:00:00
Title: 2006/731/EÜ: Komisjoni otsus, 27. oktoober 2006 , standardi EN 13000:2004 Kraanad: Iseliikuvad kraanad viite tingimustega avaldamise kohta vastavalt Euroopa Parlamendi ja nõukogu direktiivile 98/37/EÜ (teatavaks tehtud numbri K(2006) 5059 all)   (EMPs kohaldatav tekst)

28.10.2006   
            
            
               ET
            
            
               Euroopa Liidu Teataja
            
            
               L 299/26
            
         
      KOMISJONI OTSUS,
   27. oktoober 2006,
   standardi EN 13000:2004 “Kraanad: Iseliikuvad kraanad” viite tingimustega avaldamise kohta vastavalt Euroopa Parlamendi ja nõukogu direktiivile 98/37/EÜ
   (teatavaks tehtud numbri K(2006) 5059 all)
   (EMPs kohaldatav tekst)
   (2006/731/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. juuni 1998. aasta direktiivi 98/37/EÜ masinaid käsitlevate liikmesriikide õigusaktide ühtlustamise kohta, (1) eelkõige selle artikli 6 lõiget 1,
   võttes arvesse Euroopa Parlamendi ja nõukogu 22. juuni 1998. aasta direktiivi 98/34/EÜ (millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord) (2) artikli 5 alusel loodud alalise komitee arvamust,
   ning arvestades järgmist:
   
               (1)
            
            
               Kui siseriiklik standard, millega on võetud üle ühtlustatud standard ja mille viide on avaldatud Euroopa Liidu Teatajas, hõlmab üht või mitut direktiivi 98/37/EÜ I lisas sätestatud olulist tervisekaitse- või ohutusnõuet, eeldatakse, et vastavalt sellele standardile ehitatud masin vastab asjaomastele olulistele nõuetele.
            
         
               (2)
            
            
               Saksamaa on direktiivi 98/37/EÜ artikli 6 lõike 1 kohaselt esitanud ametliku vastuväite standardi EN 13000:2004 kohta, mille Euroopa Standardikomitee võttis vastu 22. aprillil 2004 ning mille viidet ei ole veel avaldatud Euroopa Liidu Teatajas.
            
         
               (3)
            
            
               Pärast standardi EN 13000:2004 uurimist on komisjon jõudnud järeldusele, et standard ei vasta direktiivi 98/37/EÜ I lisas sätestatud olulistele tervisekaitse- ja ohutusnõuetele, nimelt punktile 4.2.1.4 (koormuse kontroll) koos punktidega 1.1.2 c (ohutuse tagamise põhimõtted), 1.2.5 (toimimisviisi valik), 1.3.1 (stabiilsus). 4.1.2.1 (ebastabiilsusest tulenevad ohud) ja 4.1.2.3 (mehaaniline vastupidavus). Võttes arvesse standardi sätteid 4.2.6.3.1, 4.2.6.3.2 ja 4.2.6.3.3, ei taga iseliikuvate kraanade tarindamist ja ehitamist käsitlevad meetmed piisavat ohutust toote eeldatava kasutuse puhul. Standardis ei ole määratud piisavaid kaitsemeetmeid eelkõige ülekoormuse takistusseadise ümberlülitusseadme väära kasutamise takistamiseks.
            
         
               (4)
            
            
               Ohutuse ja õiguskindluse huvides peaks kõnealuse standardi viidete avaldamisega Euroopa Liidu Teatajas kaasnema asjakohane hoiatus.
            
         
               (5)
            
            
               Liikmesriigid peaksid lisama sama hoiatuse nendesse siseriiklikesse standarditesse, millega standard EN 13000:2004 üle võetakse,
            
         ON VASTU VÕTNUD KÄESOLEVA OTSUSE:
   Artikkel 1
   Viide standardile EN 13000:2004 “Kraanad: Iseliikuvad kraanad” avaldatakse Euroopa Liidu Teatajas nii, nagu on sätestatud lisas.
   Artikkel 2
   Kui liikmesriigid vastavalt direktiivi 98/37/EÜ artikli 5 lõikele 2 avaldavad viite siseriiklikule standardile, millega võetakse üle ühtlustatud standard EN 13000:2004, lisavad nad viitele käesoleva otsuse lisas sätestatud hoiatuse.
   Artikkel 3
   Käesolev otsus on adresseeritud liikmesriikidele.
   
      Brüssel, 27. oktoober 2006
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 207, 23.7.1998, lk 1. Direktiivi on viimati muudetud direktiiviga 98/79/EÜ (EÜT L 331, 7.12.1998, lk 1).
   
      (2)  EÜT L 204, 21.7.1998, lk 37. Direktiivi on viimati muudetud 2003. aasta ühinemisaktiga.
   
      LISA
      
         “(Direktiivikohaste Euroopa ühtlustatud standardite pealkirjade ja viidete avaldamine)
         
                     ESO (1)
                     
                  
                  
                     Ühtlustatud standardi viide ja pealkiri
                     (ja viitedokument)
                  
                  
                     Esmakordne avaldamine ELTs
                  
                  
                     Asendatav standard
                  
                  
                     Kuupäev, mil asendatava standardi vastavuseeldus kaotab kehtivuse
                     Märkus 1
                  
               
                     CEN
                  
                  
                     EN 13000:2004
                     Kraanad: Iseliikuvad kraanad
                  
                  
                     See on esmakordne avaldamine
                  
                  
                     —
                  
                  
                      
                  
               
                     Hoiatus: Viide ei hõlma kõnealuse standardi sätteid 4.2.6.3.1, 4.2.6.3.2 ja 4.2.6.3.3, sest nende sätete kohaldamine ei loo eeldust, et toode vastab direktiivi 98/37/EÜ I lisas sätestatud olulisele tervisekaitse- ja ohutusnõudele 4.2.1.4 koos nõuetega 1.1.2 c, 1.2.5, 1.3.1, 4.1.2.1 ja 4.1.2.3.
                  
               
                     Märkus 1.
                  
                  
                     Tavaliselt on kuupäevaks, mil asendatava standardi vastavuseeldus kehtivuse kaotab, Euroopa standardiorganisatsiooni kehtestatud tühistamiskuupäev, kuid kõnealuste standardite kasutajate tähelepanu juhitakse asjaolule, et teatavatel erandjuhtudel võib olla ka teisiti.
                  
               
                     Märkus 2.1.
                  
                  
                     Uue (või muudetud) standardi reguleerimisala on sama mis asendataval standardil. Osutatud kuupäevast alates ei loo asendatava standardi järgimine enam eeldust, et toode vastab direktiivi olulistele nõuetele.
                  
               
                     Märkus 3.
                  
                  
                     Muudatuste puhul on viitestandard EN CCCCC:AAAA, vajaduse korral selle varasemad muudatused ja osutatud uus muudatus. Asendatav standard (veerg 3) koosneb seega standardist EN CCCCC:AAAA ja vajaduse korral selle varasematest muudatustest, kuid ei hõlma osutatud uut muudatust. Osutatud kuupäevast alates ei loo asendatava standardi järgimine enam eeldust, et toode vastab direktiivi olulistele nõuetele.
                  
               
                     Märkus 4.
                  
                  
                     Toote vastavuseeldus kehtib, kui järgitakse 1. osa ja asjakohase 2. osa nõudeid, kui 2. osa on samuti nimetatud Euroopa Liidu Teatajas vastavalt direktiivile 98/37/EÜ.
                  
               Märkus
         
                     —
                  
                  
                     Standardite kättesaamisega seotud teavet võib saada Euroopa standardiorganisatsioonidest või riiklikest standardiasutustest, mille nimekiri on lisatud Euroopa Parlamendi ja nõukogu direktiivile 98/34/EÜ (2) (viimati muudetud direktiiviga 98/48/EÜ). (3)
                     
                  
               
                     —
                  
                  
                     Viidete avaldamine Euroopa Liidu Teatajas ei tähenda, et standardid on olemas kõikides ühenduse keeltes.
                  
               
                     —
                  
                  
                     Käesolev loetelu asendab kõik varasemad Euroopa Liidu Teatajas avaldatud loetelud. Komisjon tagab loetelu ajakohastamise.
                  
               Täpsemat teavet ühtlustatud standardite kohta leiab Internetist aadressil http://europa.eu.int/comm/enterprise/newapproach/standardization/harmstds/
      
      
         (1)  ESO: Euroopa standardiorganisatsioon:
      
                  —
               
               
                  CEN: rue de Stassart 36, B-1050 Brüssel, tel. (32-2) 550 08 11; faks (32-2) 550 08 19 (http://www.cenorm.be);
               
            
                  —
               
               
                  CENELEC: rue de Stassart 35, B-1050 Brüssel, tel (32-2) 519 68 71; faks (32-2) 519 69 19 (http://www.cenelec.org);
               
            
                  —
               
               
                  ETSI: 650, route des Lucioles, F-06921 Sophia Antipolis, tel (33) 492 94 42 00; faks (33) 493 65 47 16 (http://www.etsi.org).
               
            
         (2)  EÜT L 204, 21.7.1998, lk 37.
      
         (3)  EÜT L 217, 5.8.1998, lk 18.”